**SUBIECTE CONCURSUL JUDEȚEAN DE MATEMATICĂ ,,MICUL GAUSS”, 2018**

**CLASA A III-A**

**SUBIECTUL I**

1. Calculați:

2 018 – 450 : 5 + 76 : 4 + [2 018 – (72 : 3 + 224 x 7)] x 9 =

*20 puncte*

2) Cât este ***,, a”,*** dacă sunt îndeplinite în același timp condițiile?

x + *a* = 150

y + *a* = 160

z + *a* = 170

x + y + z = 180 *10 puncte*

**SUBIECTUL AL II-LEA**

1. Micşorând de şase ori suma a două numere obţinem câtul 15, iar scăzând 18 din diferenţa lor obţinem 26.

Să se afle numerele.

*10 puncte*

1. Câtul împărțirii sumei a patru numere naturale consecutive la 5 este 13, iar restul 1. Aflați numerele.

*20 puncte*

**SUBIECTUL AL III-LEA**

1. Din școala noastră au plecat în vacanță în tabere la munte și la mare 145 de elevi, din care 75 au fost băieți. 22 de elevi, din care 10 fete, au fost și la mare și la munte. 65 de elevi au fost numai la mare, iar 43 de fete au fost la munte.

a) Câte fete au fost la mare?

b) Câți băieți au fost numai la munte?

*18 puncte*

1. Un strungar ar trebui să lucreze 25 de piese pe zi. El lucrează cu 5 piese mai mult pe zi și termină piesele comandate cu 2 zile mai repede.

Câte piese a avut de lucrat?

*12 puncte*

Notă: 1. Toate subiectele sunt obligatorii și se vor redacta pe foile de concurs.

2. Timpul efectiv de lucru este de 2 ore.

3. Se acordă 10 puncte din oficiu.

**SUCCES!**